Ο **Δήμος Αλεξάνδρειας** είναι δήμος της Περιφέρειας Κεντρικής Μακεδονίας. Η σημερινή σύνθεσή του προέκυψε από την συνένωση των προϋπαρχόντων δήμων  Αλεξάνδρειας, Πλατέος, Μελίκης και Αντιγονιδών. Η έκταση του Δήμου είναι 473.39 τ.χλμ και ο πληθυσμός του είναι 41.570 κάτοικοι με βάση την απογραφή του 2011. Έδρα του δήμου είναι η Αλεξάνδρεια από την οποία πήρε και το όνομά του.

Διοικητική ιστορία
------------------

Ο δήμος προέρχεται από την αρχική κοινότητα Γιδά που συγκροτήθηκε στις 09/07/1918 που υπαγόταν αρχικά στον Νομό Θεσσαλονίκης. Στις 06/02/1946 μεταφέρθηκε στον Νομό Ημαθίας. Στις 01/03/1948 η κοινότητα αναγνωρίστηκε ως δήμος. Στις 16/01/1953 ο οικισμός και η κοινότητα Γιδά μετονομάστηκαν σε Αλεξάνδρεια. Το 1997 με το πρόγραμμα Καποδίστριας συνενώθηκαν στον Δήμο οι κοινότητες Βρυσακίου, Καμποχωρίου, Λουτρού, Νησίου και Νεοχωρίου. Με το πρόγραμμα Καλλικράτης ο δήμος επεκτάθηκε εκ νέου με την συγχώνευση και των Δήμων Πλατέος, Μελίκης και Αντιγονιδών. Οι ίδιοι δήμοι είχαν προέρθει με τη σειρά τους από προηγούμενες συγχωνεύσεις των κοινοτήτων που αναφέρονται παρακάτω.

Δημοτικές ενότητες και οικισμοί
-------------------------------

Χάρτης των δημοτικών ενοτήτων (πρώην δήμων και κοινοτήτων) του Δήμου Αλεξάνδρειας.
  1 - Αλεξάνδρειας
  2 - Πλατέος
  3 - Μελίκης
  4 - Αντιγονιδών

Ο Δήμος Αλεξάνδρειας διαιρείται σε 4 δημοτικές ενότητες, οι οποίες αντιστοιχούν στους 4 καταργηθέντες δήμους. Κάθε δημοτική ενότητα διαιρείται σε κοινότητες, οι οποίες αντιστοιχούν στα διαμερίσματα των καταργηθέντων ΟΤΑ. Οι σημερινές τοπικές κοινότητες του Δήμου, ήταν αυτόνομες κοινότητες και δήμοι πριν την εφαρμογή του προγράμματος Καποδίστρια.

Πιο συγκεκριμένα (με αστερίσκο σημαίνονται οι έδρες των δημοτικών ενοτήτων, σε αγκύλες ο πληθυσμός σύμφωνα με την απογραφή του 2001):

### Αλεξάνδρειας

  

Η δημοτική ενότητα Αλεξάνδρειας από την οποία αποτελούνταν ο δήμος πριν την συνένωση έχει (πραγματικό) πληθυσμό 19.283 κατοίκους και έκταση 140,6 τ.χλμ.. Έδρα του πρώην δήμου ήταν η Αλεξάνδρεια.

Οι κάτοικοι της περιοχής συμμετείχαν στην επανάσταση του 1821. Σημαντικότερος αγωνιστής ήταν ο Ζήσης Γηδιώτης από την Αλεξάνδρεια και ο Αθανάσιος Πολυζόπουλος από το Νησέλλι.

Περιλαμβάνει τις τα παρακάτω δημοτικές κοινότητες και οικισμούς (σε αγκύλες ο πληθυσμός σύμφωνα με την απογραφή του 2001).

Κοινότητα Αλεξανδρείας [ 14.370 ] 
* η Αλεξάνδρεια [ 13.229 ]
* το Νησέλλι [ 733 ]
* ο Σχοινάς [ 408 ]

Κοινότητα Βρυσακίου -- το Βρυσάκι [ 716 ]
Κοινότητα Καμποχωρίου -- το Καμποχώρι [ 768 ]
Κοινότητα Λουτρού [ 1.298 ] 
* ο Λουτρός [ 1.294 ]
* το Εξωκκλήσι [ 4 ]

Κοινότητα Νεοχωρίου -- το Νεοχώρι [ 604 ]
Κοινότητα Νησίου [ 1.527 ] 
* το Νησί [ 1.519 ]
* η Σάντα [ 8 ]

**Δήμαρχοι Αλεξανδρείας (πρώην Γιδά)**
--------------------------------------

| Όνομα | Θητεία από | Θητεία έως | Σημειώσεις |
| --- | --- | --- | --- |
| Γεώργιος Κ. Παπαδημητρίου | 1951 |  | Δικαστικός (υπηρεσιακός) (1909-1984) |
| Δημήτριος Βετσόπουλος | 1955 | 1967 |  |
| Γεώργιος Δημ. Βαβούρας | 1967 | 1974 | Με αναπληρωτή τον Βασίλειο Δημ. Μπέρσο. | Διορισμένοι από την δικτατορία. (Διορισμένοι από το καθεστώς της επταετίας) |
|  | 1974 | 1975 | Διορισμένος από την κυβέρνηση εθνικής ενότητας |
| Χαρίλαος Παπαποστόλου | 1975 | 1982 | Εξελέγη την πρώτη φορά από τον πρώτο γύρο το 1975 και επανεξελέγη το 1978, από τον 1ο γύρο, με ποσοστό 50,38%. |
| Δημήτριος Μπρουσκέλης | 1983 | 1990 | Εξελέγη το 1982, από τον 1ο γύρο, με ποσοστό 67,19%. Επανεξελέγη το 1986, με ποσοστό 53,84%. |
| Φώτιος Πουρλιοτόπουλος | 1991 | 1994 | Εκλεγείς το 1990, με ποσοστό 57,79%. |
| Ιωάννης Δημούλης | 1995 | 2002 | Εξελέγη το 1994, με ποσοστό 50,03%. Επανεξελέγη το 1998, με ποσοστό 52,90%. |
| Χαράλαμπος Γκιόνογλου | 1999 | 2010 | Εκλεγείς το 2002, με ποσοστό 52,99%. Επανεξελέγη το 2006, με ποσοστό 54,18%. |
| Φώτιος Δημητριάδης | 2011 | 2014 | Νικητής των εκλογών του 2010, με ποσοστό 52,70%. |
| Παναγιώτης Γκυρίνης | 2014 | *Σήμερα* | Εξελέγη το 2014, με ποσοστό 56,18%. Επανεξελέγη το 2019, με ποσοστό 50,26% και το 2023, από τον 1ο γύρο, με ποσοστό 79,73%.  |

### Πλατέος

Τοπογραφικός χάρτης του Δήμου.
Η δημοτική ενότητα (πρώην δήμος) Πλατέος έχει συνολικό πληθυσμό 11.128 κατοίκους, σύμφωνα με την απογραφή του 2001. Έδρα του πρώην δήμου ήταν το Πλατύ. Ο σιδηροδρομικός σταθμός Πλατέος αποτελεί σημαντικό κόμβο του εθνικού σιδηροδρομικού δικτύου όπου συνδέονται η γραμμή Αθηνών-Θεσσαλονίκης με τη γραμμή προς τη κεντρική και δυτική Μακεδονία (άξονας Βέροιας-Νάουσας-Έδεσσας-Κοζάνης-Αμυνταίου-Φλώρινας). Στα νότια της κοινότητας βρίσκεται το Κλειδί και ο ομώνυμος οδικός κόμβος όπου συναντώνται οι δύο μεγαλύτεροι οδικοί άξονες της χώρας, Π.Α.Θ.Ε. και Εγνατία Οδός. 

Η περιοχή του Πλατέος, εξ’ ολοκλήρου πεδινή, αποτελεί τμήμα της εύφορης πεδιάδας του «κάμπου της Θεσσαλονίκης» που θεωρείται μία από τις πλέον εύφορες αγροτικές περιοχές της Ελλάδας. Η συνολική έκταση που καταλαμβάνει η ενότητα ανέρχεται σε 181.375 στρέμματα. Η παραγωγικότητα του εδάφους είναι υψηλή, λόγω και της αφθονίας του νερού που παροχετεύεται απρόσκοπτα στην περιοχή από ένα πυκνό δίκτυο ποτιστικών και αποστραγγιστικών καναλιών. 

Το έδαφος της ευρύτερης περιοχής είναι προσχωσιγενές. Σχηματίστηκε από τη βαθμιαία απομάκρυνση της θάλασσας εξαιτίας της πρόσχωσης με ιλύ των ποταμών Αλιάκμονα και Αξιού και τις ανοδικές ηπειρογενετικές κινήσεις που κατά την Αλλούβιο περίοδο ενήργησαν στη Μακεδονία. Τα λιμναία καθιζήματα των αποξηραμένων γαιών της λίμνης των Γιαννιτσών, που κάλυπτε τη περιοχή έως τις αρχές του περασμένου αιώνα, καθώς και οι ποτάμιες προσχώσεις διαμόρφωσαν την άνω διάστρωση του εδάφους, ενώ τα βαθύτερα στρώματα είναι ποτάμιας κυρίως προέλευσης. Ο υδάτινος ορίζοντας βρίσκεται σε βάθος 2m από την επιφάνεια του εδάφους, ενώ το μέσο υψόμετρο της περιοχής από τη θάλασσα είναι περίπου 7m.

Περιλαμβάνει τις παρακάτω δημοτικές κοινότητες και οικισμούς (σε αγκύλες ο πληθυσμός σύμφωνα με την απογραφή του 2001).

Κοινότητα Πλατέος [ 2.299 ] 
* το Πλατύ [ 2.299 ]
* το Εργοτάξιο Λουδία [ 0 ]

Κοινότητα Αράχου -- ο Άραχος [ 487 ]
Κοινότητα Κλειδίου -- το Κλειδί [ 1.347 ]
Κοινότητα Κορυφής [ 2.007 ] 
* η Κορυφή [ 1.544 ]
* η Παλαιόχωρα [ 463 ]

Κοινότητα Λιανοβεργίου -- το Λιανοβέργι [ 1.696 ]
Κοινότητα Πλατάνου -- ο Πλάτανος [ 806 ]
Κοινότητα Πρασινάδας [ 776 ] 
* η Πρασινάδα [ 366 ]
* η Κυδωνιά [ 253 ]
* το Νησελλούδι [ 157 ]

Κοινότητα Τρικάλων -- τα Τρίκαλα [ 1.710 ]

**Πρόεδροι Κοινότητας Πλατέος**
-------------------------------

| Όνομα | Θητεία από | Θητεία έως |
| --- | --- | --- |
| Σάββας Καραογλανίδης | 1979 | 1982 |
| Χρήστος Γεωργιάδης | 1983 | 1990 |
| Σάββας Ανδρονίδης | 1991 | 1994 |

**Δήμαρχοι Πλατέος**
--------------------

| Όνομα | Θητεία από | Θητεία έως |
| --- | --- | --- |
| Στέφανος Δρίστας | 1995 | 2002 |
| Φώτιος Δημητριάδης | 2003 | 2010 |

  

### Μελίκης

Η Δημοτική Ενότητα (πρώην δήμος) Μελίκης καταλαμβάνει έκταση 84,1 τ.χλμ. και, κατά την Απογραφή του 2001, είχε συνολικό πληθυσμό 7.438 κατοίκους. Έδρα του πρώην δήμου ήταν η Μελίκη. 

Περιλαμβάνει τις παρακάτω δημοτικές κοινότητες και οικισμούς (σε αγκύλες ο πληθυσμός σύμφωνα με την απογραφή του 2001).

Κοινότητα Μελίκης -- η Μελίκη [ 3.102 ]
Κοινότητα Αγκαθιάς [ 1.547 ] 
* η Αγκαθιά [ 1.350 ]
* η Τριλοφία [ 197 ]

Κοινότητα Κυψέλης[ 442 ] 
* η Κυψέλη [ 437 ]
* η Μονή Αγίου Αθανασίου Σφηνίσσης [ 5 ]

Κοινότητα Νεοκάστρου -- το Νεόκαστρο [ 916 ]
Κοινότητα Προδρόμου [ 1.431 ] 
* ο Πρόδρομος [ 896 ]
* η Αγία Τριάδα [ 332 ]
* ο Νέος Πρόδρομος [ 203 ]

**Πρόεδροι Κοινότητας Μελίκης**
-------------------------------

| Όνομα | Θητεία από | Θητεία έως |
| --- | --- | --- |
| Αθανάσιος Ζάννας | 1975 | 1979 |
| Δημήτριος Μπάμπαλος | 1979 | 1982 |
| Θωμάς Ντόβας | 1983 | 1990 |
| Μιχαήλ Χαλκίδης | 1991 | 1994 |

**Δήμαρχοι Μελίκης**
--------------------

| Όνομα | Θητεία από | Θητεία έως |
| --- | --- | --- |
| Μιχαήλ Χαλκίδης | 1995 | 2002 |
| Κωνσταντίνος Καρέλης | 2003 | 2010 |

  

### Αντιγονιδών

Η Δημοτική Ενότητα (πρώην δήμος) Αντιγονιδών καταλαμβάνει έκταση 57.874 στρέμματα και είχε συνολικό πληθυσμό 4.435 κατοίκους, κατά την απογραφή του 2011. Έδρα του πρώην δήμου ήταν τα Καβάσιλα. 

Κατά την επανάσταση του 1821 οι κάτοικοι της περιοχής αγωνίστηκαν κατά των Οθωμανών. Σπουδαίος αγωνιστής της επανάστασης του 1821 ήταν ο Νικόλαος Κωνσταντίνου από το Παλαιό Σκυλλίτσι.

Περιλαμβάνει τις παρακάτω δημοτικές κοινότητες και οικισμούς (σε αγκύλες ο πληθυσμός σύμφωνα με την απογραφή του 2011).

Κοινότητα Καβασίλων -- τα Καβάσιλα [ 632 ]
Κοινότητα Επισκοπής Αντιγονιδών [ 694 ] 
* η Επισκοπή [ 462 ]
* το Καλοχώρι [ 232 ]

Κοινότητα Κεφαλοχωρίου -- το Κεφαλοχώρι [ 604 ]
Κοινότητα Ξεχασμένης [ 750 ] 
* η Ξεχασμένη [ 544 ]
* το Ραψομανίκι [ 206 ]

Κοινότητα Παλαιού Σκυλλιτσίου -- το Παλιό Σκυλλίτσι [ 526 ]
Κοινότητα Σταυρού -- ο Σταυρός [ 1.229 ]

**Δήμαρχοι Αντιγονιδών**
------------------------

| Όνομα | Θητεία από | Θητεία έως |
| --- | --- | --- |
| Αναστάσιος Τασιόπουλος | 1999 | 2002 |
| Γρηγόριος Στεργιόπουλος | 2003 | 2010 |

**Πηγές**
---------

* ΕΕΤΑΑ
* ΕΕΤΑΑ Αρχειοθετήθηκε 2021-04-20 στο Wayback Machine.
* EETAA Αρχειοθετήθηκε 2021-04-20 στο Wayback Machine.
* ΕΕΤΑΑ Αρχειοθετήθηκε 2021-04-20 στο Wayback Machine.
* ΕΕΤΑΑ Αρχειοθετήθηκε 2021-04-19 στο Wayback Machine.
* ΕΕΤΑΑ Αρχειοθετήθηκε 2021-04-20 στο Wayback Machine.

Παραπομπές
----------

1. ↑  Διοικητικές μεταβολές / ΟΤΑ - Δήμος Αλεξάνδρειας[*νεκρός σύνδεσμος*]
2. ↑  Το Ρουμλούκι - Ιστορία - Λαογραφία - Συμμετοχή στο Μακεδονικό Αγώνα, Διπλ. εργασία Γρηγόριου Γιοβανόπουλου, επίβλ. καθηγητής Απόστολος Παπαϊωάννου, Πανεπιστήμιο Ιωαννίνων, Παιδαγωγικό Τμήμα Δημοτικής Εκπαίδευσης, 2007, σελ. 12[*νεκρός σύνδεσμος*]
3. ↑  *Επιθεώρησις Τοπικής Αυτοδιοικήσεως*, τχ. ΙΒ΄ (Δεκέμβριος 1967), σελ. 1124.
4. ↑  Συγκεντρωτικά αποτελέσματα δημοτικών εκλογών, τελ. ενημέρωση 17 Οκτωβρίου 2023.
5. ↑  Γενικά Αρχεία του Κράτους, Φάκελοι Αγωνιστών του 1821
6. ↑  Γενικά Αρχεία του Κράτους, Αριστεία Αγωνιστών του 1821

|  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| π • σ • ε
Οικισμοί του Δήμου Αλεξάνδρειας |
| --- |
|  |
| Δημοτική ενότητα Αλεξάνδρειας | 
* Αλεξάνδρεια
* Βρυσάκι
* Εξωκκλήσι
* Καμποχώρι
* Λουτρός
* Νεοχώρι
* Νησέλλι
* Νησί
* Σάντα\*
* Σχοινάς
 | Χάρτης των δημοτικών ενοτήτων (πρώην δήμων και κοινοτήτων) του Δήμου Βέροιας. |
|  |
| Δημοτική ενότητα Αντιγονιδών | 
* Επισκοπή
* Καβάσιλα
* Καλοχώρι
* Κεφαλοχώρι
* Ξεχασμένη
* Παλαιό Σκυλλίτσι
* Ραψομανίκι
* Σταυρός
 |
|  |
| Δημοτική ενότητα Μελίκης | 
* Αγία Τριάδα
* Αγκαθιά
* Κυψέλη
* Μελίκη
* Νεόκαστρο
* Νέος Πρόδρομος
* Πρόδρομος
* Τριλοφία
 |
|  |
| Δημοτική ενότητα Πλατέος | 
* Άραχος
* Εργοτάξιο Λουδία
* Κλειδί
* Κορυφή
* Κυδωνιά
* Λιανοβέργι
* Νησελλούδι
* Παλαιόχωρα
* Πλάτανος
* Πλατύ
* Πρασινάδα
* Τρίκαλα
 |
|  |
| Ιστορικοί οικισμοί | 
* Άλωρος
* Γεράκι
* Καρυά
* Καταφύγι
* Καψοχώρι
* Μαυραγγέλι
* Νεοχωρόπουλο
* Παλαιοχώρι
* Σφήνα
 |
|  |
| Μονές | 
* Μονή Αγίου Αθανασίου Σφηνίσσης
 |
|  |
| 
* Έδρα: Αλεξάνδρεια
* \*(Οικισμοί με μη μόνιμο πληθυσμό)
* Ιστότοπος: alexandria.gr
 |

 |

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| π • σ • ε
Διοικητική διαίρεση της Περιφέρειας Κεντρικής Μακεδονίας |
| --- |
|  |
| 
* Έκταση: 18.811 χμ²
* Πληθυσμός: 1.792.069 (απογρ. 2021)
* Πρωτεύουσα: Θεσσαλονίκη
 |
|  |
| Π.Ε. Ημαθίας | 
* Δήμος Αλεξάνδρειας
* Δήμος Βέροιας
* Δήμος Ηρωικής Πόλης Νάουσας
 |  |
|  |
| Π.Ε. Θεσσαλονίκης | 
* Δήμος Αμπελοκήπων-Μενεμένης
* Δήμος Βόλβης
* Δήμος Δέλτα
* Δήμος Θερμαϊκού
* Δήμος Θέρμης
* Δήμος Θεσσαλονίκης
* Δήμος Καλαμαριάς
* Δήμος Κορδελιού-Ευόσμου
* Δήμος Λαγκαδά
* Δήμος Νεάπολης-Συκεών
* Δήμος Παύλου Μελά
* Δήμος Πυλαίας-Χορτιάτη
* Δήμος Χαλκηδόνος
* Δήμος Ωραιοκάστρου
 |
|  |
| Π.Ε. Κιλκίς | 
* Δήμος Κιλκίς
* Δήμος Παιονίας
 |
|  |
| Π.Ε. Πέλλας | 
* Δήμος Αλμωπίας
* Δήμος Έδεσσας
* Δήμος Πέλλας
* Δήμος Σκύδρας
 |
|  |
| Π.Ε. Πιερίας | 
* Δήμος Δίου-Ολύμπου
* Δήμος Κατερίνης
* Δήμος Πύδνας-Κολινδρού
 |
|  |
| Π.Ε. Σερρών | 
* Δήμος Αμφίπολης
* Δήμος Βισαλτίας
* Δήμος Εμμανουήλ Παππά
* Δήμος Ηρακλείας
* Δήμος Νέας Ζίχνης
* Δήμος Σερρών
* Δήμος Σιντικής
 |
|  |
| Π.Ε. Χαλκιδικής | 
* Δήμος Αριστοτέλη
* Δήμος Κασσάνδρας
* Δήμος Νέας Προποντίδας
* Δήμος Πολυγύρου
* Δήμος Σιθωνίας
 |
|  |
| 
* Περιφερειάρχης: Απόστολος Τζιτζικώστας
* Ιστότοπος: www.pkm.gov.gr
 |

 |